
ՆԱԽԱԳԻԾ
      ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ
Ո Ր Ո Շ ՈՒ Մ
____  ____________ 2026 թվականի N_____-Ն
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2024 ԹՎԱԿԱՆԻ 

ՀՈՒՆԻՍԻ 27-Ի N 972-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ
Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները՝ Հայաստանի Հանրապետության կառավարությունը որոշում է.
1. Հայաստանի Հանրապետության կառավարության 2024 թվականի հունիսի 
27-ի «Ազգային անվտանգության մարմինների ծառայողների ատեստավորման կարգը սահմանելու մասին» N 972-Ն որոշման հավելվածում կատարել հետևյալ լրացումները և փոփոխությունները.
1) 4-րդ կետը լրացնել հետևյալ բովանդակությամբ՝ նոր նախադասությամբ․

«Երեք տարվա ժամկետի հաշվարկն սկսվում է «ենթակա է հավելավճար հաշվարկելու» եզրակացությունը կայացվելու օրը։»,
2) 8-րդ կետը «տվյալ» բառից հետո լրացնել «կամ տվյալ պաշտոնին հավասար» բառերով,
3) 10-րդ կետում և ամբողջ տեքստում «կադրերի վարչություն» բառերը և դրանց համապատասխան հոլովաձևերը փոխարինել «անձնակազմի կառավարման գործառույթների իրականացման համար պատասխանատու կառուցվածքային ստորաբաժանում» բառերով և դրանց համապատասխան հոլովաձևերով, իսկ «նշելով ատեստավոր​ման անցկացման վայրը, օրը և ժամը» բառերը փոխարինել «ներկայացնելով ատեստավորման փուլերի անցկացման ժամանակացույցը» բառերով,
4) 11-րդ, 24-րդ, 50-րդ և 61-րդ կետերում «մեկօրյա ժամկետում» բառերը փոխարինել «երեք աշխատանքային օրվա ընթացքում» բառերով,
5) 12-րդ կետում «երկու» բառը փոխարինել «հինգ» բառով,

6) 14-րդ կետը շարադրել հետևյալ խմբագրությամբ․
«14․ Ատեստավորումն իրականացվում է համապատասխան պաշտոններ զբաղեցնող ծառայողների ատեստավորման հանձնա​ժո​ղովի կողմից, որը կազմված է հանձնաժողովի նախագահից, անդամներից և քարտուղարից: Հանձնաժողովի քարտուղարն ի պաշտոնե անձնակազմի կառավարման գործառույթների իրականացման համար պատասխանատու կառուցվածքային ստորաբաժանման ներկայացուցիչն է, ով համակարգում է ատես​տա​վորման գործընթացը և կազմակերպում ատեստա​վորման հարցազրո​ւյցի փուլի արձանա​գրումը։ Հարցազրո​ւյցի փուլի արձանա​գրումն իրականացվում է թղթային եղանակով կամ տեսաձայնագրման միջոցով։ Թղթային արձանագրությունը պահվում է մինչև ատեստավորման արդյունքների և կայաց​ված գրավոր եզրակացության բողոքարկման ժամկետի ավարտը, իսկ տեսաձայնագրությունը՝ մեկ տարի ժամկետով։»,
7) 16-րդ կետը շարադրել հետևյալ խմբագրությամբ․
«16․ Ազգային անվտանգության մարմիններում բաժնի պետի պաշտոնից ցածր պաշ​տոն զբաղեցնող ծառայողների ատեստավորումն իրականացվում է Ազգային անվտան​գու​թյան ծառայության տնօրենի հրամանով ձևավորված հանձնաժողովների կողմից:»,

8) 17-րդ կետը շարադրել հետևյալ խմբագրությամբ․
«17․ Սույն կարգի 16-րդ կետում նշված հանձնաժողովները ձևավորվում են ազգային անվտանգության մարմինների ծառայողների գլխավոր կամ ավագ խմբերի պաշտոններ զբաղեցնող առնվազն 4 ծառայողից, իսկ հանձնաժողովների նախագահներ են նշանակվում Ազգային անվտանգության ծառայության տնօրենի տեղակալները, որոնք հանձնաժողովի աշխատանքնե​րին մասնակցում են ի պաշտոնե:»,
9) 23-րդ կետը լրացնել հետևյալ բովանդակությամբ՝ նոր նախադասությամբ․

«Անձնակազմի կառավարման գործառույթների իրականացման համար պատասխանատու կառուցվածքային ստորաբաժանումը սույն կետով նախատեսված արձանագրությունը երկօրյա ժամկետում գրությամբ ուղարկում է ֆինանսատնտեսական գործառույթների իրականացման համար պատասխանատու կառուցվածքային ստորաբաժանում՝ ստուգարքի փուլին մասնակցող՝ տվյալ պաշտոնի խմբի համար սահմանված չափով հավելավճար ստացող ու ստուգարքի փուլը չհաղթահարած առանձին պաշտոններ զբաղեցնող ծառայողների հավելավճարի վճարումը դադարեցնելու համար։»,
10) 27-րդ կետից «և պատասխանների ձևաթղթի լրացման կարգը» ու «և թեստային առաջադրանքները» բառերը հանել,

11) 29-րդ կետը շարադրել հետևյալ խմբագրությամբ․
«29. Տեսաձայնագրությունները պահվում են մեկ տարի ժամկետով:»,
12) 50-րդ կետում՝


ա․ «առանձին» բառը փոխարինել «համապատասխան» բառով,

բ․ լրացնել հետևյալ բովանդակությամբ՝ նոր նախադասություն․

«Անձնակազմի կառավարման գործառույթների իրականացման համար պատասխանատու կառուցվածքային ստորաբաժանումը սույն կետով նախատեսված արձանագրությունը երկօրյա ժամկետում գրությամբ ուղարկում է ֆինանսատնտեսական գործառույթների իրականացման համար պատասխանատու կառուցվածքային ստորաբաժանում՝ թեստավորման փուլին մասնակցող՝ տվյալ պաշտոնի խմբի համար սահմանված չափով հավելավճար ստացող ու թեստավորման փուլը չհաղթահարած ծառայողների հավելավճարի վճարումը դադարեցնելու համար։»,
13) 52-րդ կետը շարադրել հետևյալ խմբագրությամբ․
«52. Հարցազրույցի փուլին ներկա են լինում ատեստավորմանը մասնակցող համապատասխան պաշտոն զբա​ղեցնող ծառայողը և ատեստավորման հանձնաժողովը։ Հանձնաժողովի նախագահի հանձնարարությամբ անձնակազմի կառավարման գործառույթների իրականացման համար պատասխանատու կառուցվածքային ստորաբաժանման կողմից ապահովվում է նաև ատեստավորմանը մասնակցող համապատասխան պաշտոն զբաղեցնող ծառայողի համապատասխան կառուցվածքային ստորաբաժանման ղեկավարի կամ նրա կողմից լիազորված՝ ղեկավար պաշտոն զբաղեցնող այլ անձի ներկայությունը։»,

14) 53-րդ կետում «մասնագիտական» բառից հետո լրացնել «պատրաստվածության աստիճանը» բառերով,
15) 55-րդ կետում՝ 

ա․ «կայացվում են» բառից հետո լրացնել «բաց քվեարկությամբ՝» բառերով,
բ․ լրացնել հետևյալ բովանդակությամբ՝ նոր նախադասություն․

«Հանձնաժողովի քարտուղարը քվեարկությանը չի մասնակցում:»,
16) 58-րդ կետում «պատճեններն» բառը փոխարինել «պատճենները գրությամբ» բառերով, «ֆինանսների կառավարման» բառերը՝ «ֆինանսատնտեսական գործառույթների իրականացման» բառերով,
17) 61-րդ կետի առաջին նախադասությունը շարադրել հետևյալ խմբագրությամբ․
«Հանձնաժողովի քարտուղարի կողմից ատեստավորման հարցազրույցի փուլի ավարտից անմիջապես հետո ապահովվում է ատեստավորմանը մասնակցած համապա​տաս​խան պաշտոն զբաղեցնող ծա​ռա​յողին ատեստավորման հարցազրույցի փուլի արդյունքներով ատեստավորման հանձնաժողովի կողմից կայացված եզրակացությանը ծանոթացնելու գործընթացը, որը հավաստվում է ատեստավորմանը մասնակցած համապա​տաս​խան պաշտոն զբաղեցնող ծա​ռա​յողի ստորագրությամբ:»,
18) 63-րդ կետը «անգամ» բառից հետո լրացնել «՝ Ազգային անվտանգության ծառայության տնօրենի կողմից սահմանված ժամանակացույցին համապատասխան,» բառերով,
19) 66-րդ կետը շարադրել հետևյալ խմբագրությամբ․
«66․ Համապատասխան պաշտոնում ատեստավորված և տվյալ պաշտոնի խմբի համար սահմանված չափով հավելավճար ստացող ծառա​յող​ների հերթական ատեստավորումը կազմակերպելու նպատակով, սույն կարգի 4-րդ կետով սահմանված եռամյա ժամկետը լրանալուց չորս ամիս առաջ անձնակազմի կառավարման գործառույթների իրականացման համար պատասխանատու կառուցվածքային ստորաբաժանումը կազմում է ատեստավորման ենթակա ծառայողների անվանացուցակ և ատեստավորման ժա​մանակացույց և գրությամբ ուղարկում համապատասխան ստորաբաժանումներ։ Անվանացուցակում ընդգրկված ծառայողների ատեստավորման գործընթացը պետք է ավարտվի ոչ ուշ, քան սույն կարգի 4-րդ կետով սահմանված եռամյա ժամկետի ավարտը։»,
20) լրացնել հետևյալ բովանդակությամբ նոր՝ 66․1-ին կետով․

«66․1․ Սույն կարգի 4-րդ կետով սահմանված ժամկետը լրանալու կապակցությամբ ատեստավորմանը մասնակցած համապատասխան պաշտոն զբաղեցնող ծառա​յող​ի վերաբերյալ ատեստավորման արդյունքում «ենթակա չէ հավե​լավճար հաշ​վարկելու» եզրակացություն կայացվելու դեպքում, հավելավճարի վճարումը դադարեցվում է սույն կարգի 4-րդ կետով սահմանված եռամյա ժամկետը լրանալու օրվանից, իսկ համապատասխան պաշտոն զբաղեցնող ծառա​յող​ը նոր ատեստավորում անցնելու համար կարող է դիմել սույն կարգի 63-րդ կետով սահմանված կարգով:»։
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 

                  ՎԱՐՉԱՊԵՏ                                                             Ն. ՓԱՇԻՆՅԱՆ
Երևան
